Bank (finansiële instelling) - Wikipedia
'n Bank is 'n finansiële instelling waar geld bewaar of geleen kan word. Iemand se geld kan in 'n bank geplaas (gedeponeer) word vir veilige bewaring, en later weer daaruit onttrek word. Die bank kan ook 'n lening aan mense verskaf met die ooreenkoms om die geld later, gewoonlik met rente, terug te betaal. Die mense wat 'n bank bedryf word bankiers genoem.
ABSA Bank se hoofkantoor
Banke verdien (onder andere) inkomste uit die rente wat hulle op lenings ontvang. Sommige banke gebruik ook die geld wat hulle van deposito's ontvang om in nuwe ontwikkelings of besighede te belê en sodoende meer geld te verdien.
Geld kan van een persoon of instansie se rekening na die rekening van 'n ander persoon oorgedra word. Om dit te kan doen moet die eerste persoon die tweede persoon se bankrekening en bankkode ken. Internasionale betalings is vereenvoudig deur die bekendstelling van die IBAN (International Bank Account Number) wat die rekeningnommer, bankkode en die landkode op 'n standaardwyse (ISO 13616) kombineer.
Die meeste lande het 'n bank wat deur die staat daargestel is om die hoeveelheid geld wat in omloop is te beheer. So 'n bank word 'n sentrale bank genoem. 'n Sentrale bank stel rentekoerse vas en reik banknote en munte uit. In meeste moderne lande funksioneer die sentrale bank onafhanklik van die staat.
Die woord bank kom van die Italiaanse word banco, wat "werkbank" beteken. Italiaanse handelaars het in die Middeleeue langs banke gesit terwyl hulle oor die leen en uitleen van geld gekibbel het.
Banke in Suid-AfrikaWysig
Suid-Afrika se nasionale bank is die Suid-Afrikaanse Reserwebank. Van die ander bekende banke sluit in:
Eertydse banke sluit in Saambou en Volkskas.
Kitsbank, outomatiese tellermasjien (OTM)
Wikimedia Commons het meer media in die kategorie Bank (finansiële instelling).
Ontsluit van "https://af.wikipedia.org/w/index.php?title=Bank_(finansiële_instelling)&oldid=2063082"